EN ORIGINAL SERIE FRA NETFLIX
Vær stille. Det er Ruthies tur til at fortælle om sin forfader.
-Værsgo, Ruthie. -Tak, Lærer-Bot.
Fru Lærer-Bot.
Min tiptipoldemor hed Princess Carolyn. Hun var agent og manager i Hollywoo.
Hvad er forskellen på agent og manager?
Begge finder arbejde til deres klienter, men kun managere kan være producere.
Jeg nedstammer fra en lang række stærke katte.
Princess Carolyn var den mindste af 12, og det gjorde hende stærk.
Mor sagde: "Hun tikkede altid videre."
Det henviser til ure, vores tidssystem, før vi overgik til bønnesystemet.
Bønnesystemet er vejen frem!
Til slægtsdag vil jeg fortælle en historie om en særlig dag,
da Princess Carolyn klarede sig gennem en krise
for længe siden i år 2017.
Dagen begyndte som enhver anden.
Princess Carolyn boede med sin kæreste, Ralph. Hun var gravid og lykkelig.
-Undskyld, jeg ikke tager med til lægen. -Jeg har det skønt.
Stilton Cards skal have en højtid for at lege med de tunge drenge.
Hallmark, American Greeting, musikkortene.
Du bliver den næste Joey K. Påske, ham der opfandt Arbor Day.
-Hvad med "Venners venner-dag"? -Du hitter på noget.
Giv mig en tår kaffe. Jeg må få en tår.
Det bliver en dejlig dag.
Hun tog fejl. Det blev en rigtig møgdag.
Princess Carolyn ringede til BoJack Horseman,
en forhenværende klient/elsker.
-Ruthie, upassende! -Undskyld.
Kør for BoJack!
Jeg prøver nogle nye hilsner.
Er "Bo for KørJack" bedre? For tænkt? Folk skal ikke tro, jeg prøver. Hvem der?
-Princess Carolyn, spade. -Hej, P.C. Hvad synes du?
-Om? -"Kør for BoJack!" Eller...
Stop! Find en ny agent. Jeg er træt at få dine jobtilbud.
Fortæl dem, at jeg er færdig med reality. Det var ydmygende.
De serverede ikke andet end frugtslik, P.C.
Jeg arbejder ikke for dig, så jeg fortæller dem intet,
men det er gode tilbud.
-Såsom? -Det siger jeg ikke...
-Travlt. Jeg ringer tilbage. -Jeg arbejder ikke for dig!
Hvad med denne overskrift til bloggen:
"BoJack løser gåden om Hollyhocks mor, ser godt ud: Er sej."
Jeg forstår ikke planen eller overskriften.
Vi beder om at se fødselsattesterne, finder Hollyhocks og kigger i morfeltet.
Du får ikke bare fødselsattesten.
Jeg må prøve. Hun bad mig om hjælp, og jeg vil ikke svigte hende.
-Har du tænkt det igennem...? -Jeg er berømt. Jeg får attesten.
Jeg får altid, hvad jeg vil have. Det er en forbandelse, men den er nyttig.
-Hvorfor skal jeg så med? -Selskab.
Jeg tog en feriedag, fordi det var "Et feministisk nødstilfælde".
-Jeg fik dig! -Hvorfor tog du ikke Hollyhock med?
Hun var ved at tælle sine tænder. Du ved, hvordan teenagere er.
Ruthie, det skulle handle om din slægtning.
-Hvem er disse originaler? -De gør verden levende.
-Kan du fokusere lidt? -Ja, ja.
Princess Carolyn skulle hen til Gekko-Rabitowitz,
sin nemesis' og forhenværende elskers agentur.
-Ruthie! -Beklager.
Hun havde mange elskere. Hun var et seksuelt væsen.
I dag mente hun alvor.
Hun ville have en rolle til sin klient Courtney Portnoy i...
Kors i cancanen, som foregår i Cannes i krigstiden
om en cancanpige, der får kræft, men klør på som et kløgtigt kadaver,
der spiller klaver med Kevin Corrigan, Kevin Kline, Chris Klein og Chris Kattan.
-Noteret. -Gekko.
Princess Carolyn, hej! Jeg elsker din kjole.
Er den ny, eller har jeg set den utallige gange?
Normalt ville hun blive hylet ud af den, men hun indså, at Gekko ingen magt havde.
Hun havde udfordret og inspireret Princess Carolyn til
at være en bedre agent og prøve at få det hele.
Princess Carolyn ville sige tak, men i stedet sagde hun:
-Du ser træt ud, Veronica. -Den sved, Princess Carolyn.
Hej, Princess. Vi er i en klemme.
Er Chris Kattan sprunget fra, nu da verden endelig er klar til Kattan?
-Nej, det er... -Du er fyret.
Fyret?
Jeg ville tale hende fra det, men efter filmfuseren og bryllupsbrøleren,
som hun bebrejder dig for...
Sikke mange genvordigheder Portnoy har. Du får hovedrollen i cancankadaverfilmen.
Hvad?
Åh, P.C... C.P. fandt på det for at få dig herhen.
Troede du på filmen om det klaverspillende krigstidskadaver?
Du spillede den spontane syerske i Stormløbet mod nordfortet.
Ja, fordi jeg ville arbejde sammen med Ashton.
Vi tales ved. Beklager.
Havde du et godt møde? Blev du fyret?
Beklager fyringen. Her er en latte.
-Uden koffein. -Tak.
For et år siden var jeg bukket under, men jeg behøver ikke Courtney.
Når vi falder, rejser vi os stærkere end før.
-Kan jeg få et halleluja? -Et det en saft?
-Du får et halleluja kl. 12.45. -Skønt. Hvad nu?
Din halskæde er knækket, så jeg udsatte tiden hos lægen og fandt en guldsmed.
Hvad gør jeg uden min lodne nummer to? Det lød helt forkert.
Det ville være et udtryk for hovmod ikke at få BoJack Horseman tilbage i stalden.
"Stald" og "hovmod" var slet valgte ord.
Jeg leger ikke ordsmed i arbejdstiden, men vi har fået 15 tilbud mere,
og det er uklogt at skue given... mulighed i munden.
BoJack er udelukket. Vi er et lille firma. Vi skal fokusere på vores klienter.
Mør for Kister Peanutbutter!
Hej, du er ikke længere guvernørkandidat. Lad os få dig tilbage til underholdningen.
Jeg afbryder. Jeg glæder mig til at stå foran kameraet igen,
men jeg må hjælpe min modkandidat med at slå mine to ekskoner,
hvoraf en er i lommen på lobbyister, og den anden slog Zach Braff ihjel
og åd hans forkullede lig. Politik!
Når du er klar...
De har brug for alle hænder, fordi Woodchuck mistede sine,
og de gav ham klosakse. Typisk politik!
Spændet skal repareres. 24 karat guld. Det er et uvurderligt familieklenodie.
Princess Carolyns halskæde stammede fra hendes bedstemor,
som tog den med fra sit hjemland.
Da vores forfædre indvandrede, var de ludfattige.
Derhjemme var de læger og ingeniører, men her var det svært at få arbejde.
Hver aften sang de om det gamle land for at genopleve fordums storhed.
De solgte langsomt deres ejendele for at holde fast i middelklasselivet.
Men hun solgte aldrig halskæden, for den kunne hun give sin datter.
En skat fra fortiden og et symbol på den sejlivethed og ihærdighed,
der altid har sørget for, at min familie landede på sine fødder.
-Kom igen om to timer. -Tak.
Undskyld! Vent, undskyld! Godt så...
Jeg leder efter noget pænt til en sexet malle, jeg har mødt på nettet.
-Charley? -Princess Carolyn!
-Arbejder du hos en guldsmed? -Nej, jeg er selvstændig manager.
-Godt klaret. Jeg er stolt af dig. -Din anerkendelse betyder intet.
-Så er det godt, du afslog mit tilbud. -Hvilket tilbud?
Altså hvilket tilbud helt nøjagtigt? Jeg får så mange.
I fjor ringede jeg til din sekretær. Jeg tror, han hed Judo...
-Judah. -Ham her hed altså Judo.
Jeg ville opkøbe og slå VIM sammen med Vigor. Vi ville hedde VIMgor.
Nå, ja, det tilbud.
-Utroligt, at du ikke var interesseret. -Ja, det var jeg ikke.
Det løste sig for os alle.
Du fik et nyt liv som manager, og jeg opkøbte Utah Jazz i stedet.
De er håbløse agenter, men de bliver bedre. Hyggeligt at støde på dig...
Undskyld, undskyld! Manner... Er det værdifuldt? Ja.
Min tiptipoldemor var rystet over, at hendes kollega havde skjult det.
"Var Judah i stand til at bedrage hende?"
Hun håbede, at Charleys ord var løgne, men frøen var ikke kvik nok til at lyve.
Første kvartal, andet kvartal. Mange kvartaler. Hej.
-Du gætter aldrig, hvem jeg stødte på. -Nej, meget skarpsindigt.
Det var Charley Witherspoon!
Char... ley... Wither... spoon!
Hvilke følelser bringer det op?
Ingen, men det er ikke din skyld. Jeg er et dårligt publikum til historier.
Hun håbede, at det ikke var sandt.
Kunne det være en misforståelse med en fremmed ved navn Judo?
Godt, hvad nu?
Jeg vil have rettighederne til kvinden med kaffen på Instagram.
Vi kan få Jessica Alba og Jonathan Taylor Thomas med før frokost.
Jeg forstår stadig ikke, hvad en manager er.
Siger de bare filmtitler og navne? Hvordan tjener de penge?
-Det er der ingen, der ved, Torf. -Tag din stillepille, Torf.
Ja, fru Lærer...
-Fortsæt oplægget, Ruthie. -Tak.
-Og Rob Lowe. -God ide, Princess Carolyn.
Har du ikke glemt din tid hos lægen?
Det er min skyld. Jeg udskød den for at gøre dit liv lettere.
Tak, Judah! Jeg ringer, hvis flere navne dukker op.
LOS ANGELES DOMHUS
IS & KAUTION
-Det tager en evighed. -Der er gået et kvarter.
Lad os tage hjem. Hvordan kunne du sige det, Diane?
Det drejer sig om min datter. Nu ved jeg det.
Giv plads. Jeg er en kendis, der gør det rette.
En kendis!
Han gør det rette, som da George Clooney giftede sig med hende den ukendte.
-Mener du ikke Jurj Clooners? -Gør det en forskel?
Goddag, ven. Det er mig, BoJack Hor...
-Nummer? -Jeg giver ikke mit nummer ud.
Du skal have et nummer, hvis jeg skal hjælpe, BoJack Hor.
Horseman. Ser jeg ikke bekendt ud?
Kom, BoJack. Vi tager et nummer.
Stop en halv. Du er Diane Nguyen! Jeg genkender dig fra Girl Croosh.
Jeg elskede "20 grunde til at prøve menstruationskoppen."
Tak. Var 20 ikke for mange grunde?
-Nej, nummer 14 var for vild. -Det sagde jeg jo.
-Hvor får jeg et nummer? -Den kø. Du skal udfylde disse blanketter.
Papirrift! Hvem bruger papir? Har I ikke en app?
Vi ses, Diane! Fortsæt det gode arbejde.
Gider du lige?
ST BERNARD LÆGEHUS
Nå? Hvordan ser det ud?
Jeg prøver at træde varsomt. Som Charles Lindbergh ville sige:
"Nogle gange flyver man, og andre gange mister man et barn."
Du fløj ikke.
-Hvad? -Din graviditet er ikke levedygtig.
Hvordan gør vi den levedygtig?
Hvordan skete det?
Det ved jeg ikke. Der er mange årsager til abort.
Der er intet galt med dig.
Måske ville du det for meget eller var ond engang.
Måske ragede du uklar med en huldre, der tager hævn.
Det er... for meget.
Ikke for mig. Det er hverdag for mig.
-Hvad nu? -Vi foretager et indgreb senere på ugen.
-Skal Darlene ringe efter nogen? -Nej, jeg har ikke brug for nogen.
Du er en rå madamme. På nær i livmoderområdet. Ret svagt.
-Er halskæden klar? -Jeg ville ringe.
Jeg opdagede noget med halskæden.
Det er ikke guld. Den er bare forgyldt. Se.
Nej, den er meget dyr.
Den er pæn, men værdiløs. Jeg roser den kun for at opmuntre dig.
Den er fra det gamle land. Den har været i familien i generationer.
Nej, der er bijouteri fra JCPenney fra omkring 1963.
Du er blevet bundet en historie på ærmet.
Vil du stadig have et 24 karat guldspænde på din discounthalskæde eller...
Ralph, hej!
Jeg vil bare høre, hvordan det gik,
og ønske dig god gartnerpåskønnelsesdag. Vi arbejder på det.
Min tid hos lægen blev udsat. Jeg er på vej ind nu.
Hej, jeg hedder Princess Carolyn. Jeg har en tid.
Dejlig parfume. Der er malet en sø på væggen.
-Er det i orden, at jeg ikke er der? -Jeg er en stor pige.
Alting er så let med dig. Det er derfor, jeg elsker dig.
Ja, let. Det var også, hvad drengene i skolen kunne lide.
-Vi ses i aften. Jeg elsker dig. -Jeg elsker også dig.
Jeg vidste ikke, at du var her. Vil du have noget?
-Nej, ellers tak. -Bør du drikke det?
-Du ved ikke altid, hvad der er bedst. -Er alt i orden?
Charley Witherspoon tilbød at opkøbe VIM,
og du gik uden om mig og afslog ham uden at sige noget.
-Det passer altså. Du løj. -Ja.
Fordi du var færdig med store agenturer. Du passer ikke ind.
Du er sær, så du vil blive her, hvor du har al magten.
-Nej, Princess Carolyn... -Du løj, så jeg ligner en tåbe.
Jeg ville beskytte dig. Du ville have sagt ja.
-Jeg har ikke brug for din beskyttelse. -Du endte med at sætte din egen kurs.
-Det bestemmer du ikke. -Jeg forstår, at du er vred og måske...
Nej. Jeg må kunne stole på dig.
Du er fyret.
Tak for samarbejdet. Det har været fornøjeligt. Indtil nu.
Denne del er... trist.
Du har en bordreservering kl. 20.
-Tak, Judah. -Farvel.
Ruthie, din historie er dyster.
-Den ender lykkeligt. -Kan vi komme derhenad?
Du havde seks bønners tid til oplægget. Nu har du snakket i otte.
Jeg er næsten færdig, men lad os høre fra BoJack og Diane. Hvad mon de laver?
Fejl, fejl.
Jeg går ikke uden fødselsattesten. Jeg har danset efter din pibe,
men jeg venter ikke i kø længere.
Ingen har tilbudt mig kildevand, og jeg er helt tør i halsen af at råbe!
-Lad os tage hjem, BoJack. -Jeg vil gerne indgive en klage.
-Hvordan gør jeg det? -På ottende etage.
Du skal udfylde en blanket,
som du får ved at stå i kø til skranke 12-B på tredje etage.
Du har vundet dette slag.
Princess Carolyn skulle mødes med Ralph,
men hvad skulle hun sige, og hvordan ville han reagere?
Hvad synes du om brevpresserdag?
"Du holder breve på mit bord. Jeg elsker dig overalt på jord."
Ville du give kortet til en brevpresser?
Principessa og signor Stilton. Skal I have noget at drikke?
Et glas Châteauneuf-du-Pope, rødvinen inspireret af Scandal.
Kerry Washington har gjort rødvin populær.
Jeg troede, at det var den italienske mulds fortjeneste, men nej.
Det var frøken Kerry Washington.
Alle elsker frøken Kerry.
-Damen vil gerne have myntete, ikke? -Lige præcis.
Hvordan gik det? Sagde han arten? Jeg tænker på Philberts små fødder.
Hun ville fortælle det, men hun ville ikke kvæle håbet,
som hun selv havde haft få timer forinden, og som hun nu længtes efter.
Lægen sagde ikke meget.
Du ved, hvordan læger er. Men der er ikke noget galt med mig...
Frøken Carrie Underwood. Frøken Carey Mulligan.
Frøken Carey, fornavn Mariah, kom med!
Se alle disse frøkener Carrier!
-Går det? -Jeg må gå.
-Skal jeg køre dig? -Nej, vi ses bare derhjemme.
Men da Princess Carolyn nåede hjem, havde hun ikke modet til at gå ind.
Hun ville hen til et velkendt sted, der bare var hendes.
Hej, Princess Carolyn.
-Hvad foregår der her? -Bare fremtiden.
Det ser ikke lovligt ud, men jeg vil have ti procent.
Jeg kan skære mere end det af.
Hvis barn er det?
Hvis jeg ikke måtte anlægge hovedkvarter for min klovnetandlægesatsning,
skulle du have sagt det, da jeg flyttede ind.
Mor? Hvor er min mor?
Han vågner! Giv ham grinegassen!
I har gang i vigtigt arbejde. Jeg tager en sjus og hopper i seng.
SYV SJUSSER SENERE
Jeg er en dum dronningekat Mit foster var en lille snotklat
Hvor er din halskæde?
Fisk! Fisk, fisk, fisk, den må være faldet af.
-Princess Carolyn? Er du der? -Lige et øjeblik.
-Få klovnene ud. -Af sted! Forsvind, klovne!
-Ud i natten! Af sted! -Stik af, alle sammen!
Godt så.
-Hej, smukke. -Gudskelov.
Du kom ikke hjem og tog ikke telefonen. Jeg var bekymret.
-Judah ledte mig hertil. Har du fyret ham? -Den hipster-Chewbacca blander sig altid.
-Hvorfor har du stadig dette sted? -Hvorfor tredjegradsforhøret?
-Har du drukket? -Det er i orden.
Jeg må drikke, fordi baby er borte! Borte baby! Ligesom Ben Affleck-filmen.
En opfølger: Borte baby, aldrig født. Skriv det ned.
-Åh, nej, Princess Carolyn. -Det er fint. Jeg lander på fødderne.
Jeg tikker videre. Som en slikkepind med Tourettes.
-Løj du tidligere i aftes? -Er du sur over, at jeg løj?
Jeg mistede barnet. Jeg beholdt lejligheden. Jeg løj.
Er det tragedien?
-Jeg prøver at bearbejde det. -Jeg bliver gravid igen på ingen tid.
Undskyld. Lad mig køre dig hjem.
-Når du er klar igen... -Jeg er klar!
Vi taler med lægen om mulighederne.
Det har jeg ikke brug for. Min mor fik 12 børn.
Min krop er skabt til det. Vi skal bare tikke videre.
Du vil gøre det alene, men nu har du aborteret to gange...
Fem. Jeg har aborteret fem gange.
En i fjor, en nu og tre før det.
-Men det går nok. -Hvorfor sagde du ikke det?
Du skal ikke kigge sådan på mig.
-Sådan der! Jeg ved, jeg kan. -Du må ikke holde det fra mig.
Det handler ikke om dig. Du må ikke være sur på mig.
-Det er min møgdag. -Vores møgdag.
Det et let at elske mig, når alt går godt.
-Lad mig køre dig hjem. -Nej.
Du skal vænne dig til det, fordi hvis du vil have et barn, kan det ske igen.
Det kan ske fem gange mere. Jeg er klar, fordi jeg vil det. Vil du det?
Jeg synes, vi skal overveje andre muligheder.
Her er en anden mulighed. Skrid ud af min lejlighed!
-Undskyld. -Skrid! Gem det til din næste kæreste.
Hende, du kan præsentere for dine forældre. Hende, der er let.
Farvel, Princess Carolyn.
Hvad er der?
Jeg gider ikke tilbuddene.
Hvorfor være kendt, hvis man skal stå i kø?
-Vil du afslå på mine vegne... -Jeg arbejder ikke for dig, BoJack!
Undskyld. Hvordan var din dag?
-Altså... -Min var forfærdelig. En rekord.
Jeg prøvede at gøre det rette.
Jeg ville have yoghurtis, fordi jeg havde gode hensigter,
men de havde ikke mit yndlingskrymmel! Jeg måtte gå på Menchie's som en hjemløs.
Ekspedienten hos Menchie's løftede øjenbrynene. Dømmer du mig?
Du har ujævne bryn og arbejder her.
For slet ikke at snakke om det hul af en kz-lejr, de kalder et domhus.
-Ved du, hvad jeg gør efter en dårlig dag? -Hvad?
Jeg forestiller mig mit tiptipoldebarn snakke om mig i skolen.
Hun er selvsikker og fortæller om, hvordan det alt sammen lykkedes.
Så tænker jeg, at det hele nok skal gå. Hvordan skal hun ellers fortælle om det?
Men det er... opspind.
Ja, men det hjælper mig.
Tekster af: Mathias Hedetoft